भाजपा के एक सूत्र के मुताबिक, मांझी को अगले 9 महीने तक मुख्यमंत्री बनाए रखने का भाजपा का कोई प्लान नहीं था. उस का मकसद इतना ही था कि नीतीश की फजीहत हो और जदयू में टूट हो. वह नीतीश के ‘आदमी’ के जरिए ही नीतीश की छीछालेदर कराने में कामायाब भी हो गई. मांझी या महादलित को ले कर भाजपा में कोई सहानुभूति नहीं थी, वह नीतीश के महादलित कार्ड का जवाब महादलित नेता को आगे कर दे रही थी. अगर मांझी अपने साथ भाजपा के कहे मुताबिक 30 विधायक ले भी आते तो अगले चुनाव में सभी को भाजपा टिकट कैसे दे पाती?